Συζήτηση:Ανδρέας Γιαννιώτης/Πρόταση διαγραφής

message: * Βικιπαίδεια:Σελίδες για διαγραφή/Ιουλίου 2012#Ανδρέας Γιαννιώτης: Άμεση διαγραφή - δεν καλύπτει κριτήρια εγκυκλοπαιδικότητας.
 Διαγραφή. Αν και η βράβευσή του ως καλύτερου τερματοφύλακα της Γ΄ Εθνικής με προβλημάτησε έντονα, από την άλλη ο εξαιρετικά μικρός αριθμός συμμετοχών του, συγκεκριμένα 18 με τον Γάζωρο (ομάδα Γ΄ Εθνικής) και καμία (επίσημη τουλάχιστον) με τον ΟΣΦΠ, με κάνει να ψηφίσω υπέρ της διαγραφής του... Θα ήθελα πάντως και την γνώμη άλλων χρηστών...
ΥΓ. Έχω την εντύπωση ότι το συγκεκριμένο λήμμα ξαναδημιουργήθηκε ενώ είχε διαγραφεί ήδη μετά από συζήτηση... Νομίζω ότι η δημιουργία λήμματος το οποίο έχει ήδη διαγραφεί έπειτα από συζήτηση, χωρίς προηγούμενη παράθεση επιχειρημάτων δεν δικαιολογείται και διαγράφεται άμεσα... Αν μπορεί κάποιος διαχειριστής να ρίξει λίγο φως... Ευχαριστώ...--Montjoie-Saint-Denis !!! (συζήτηση) 00:12, 28 Απριλίου 2013 (UTC)
 Διατήρηση. α) Καλύτερος νέος ποδοσφαιριστής και β) καλύτερος τερματοφύλακας της Γ΄ Εθνική ποδοσφαίρου ανδρών 2011-2012 βορείου ομίλου. Βράβευση από τον Πανελλήνιο Σύνδεσμο Αθλητικών Συντακτών. Xaris333 (συζήτηση) 00:24, 28 Απριλίου 2013 (UTC)
 Σχόλιο Δεν έγινε συζήτηση για τη διαγραφή του λήμματος όπως ο Glorious αναγράφει παραπάνω, αλλά διαγράφτηκε με τη γρήγορη διαγραφή λόγω ότι το λήμμα δεν ήταν εγκυκλοπαιδικό. Λέω αυτά γιατί εγώ είχα δημιουργήσει αρχικά το λήμμα, διαγράφτηκε, και μετά ξαναδημιουργήθηκε. (Σχετικά με την ενημέρωσή μου της γρήγορης διαγραφής του λήμματος που είχα εγώ δημιουργήσει στη σελίδα συζήτησής μου). Η γνώμη μου είναι  Διατήρηση. γιατί έχει διακριθεί, αν και στη Γ΄ Εθνική, αλλά η διάκριση από την ΕΠΟ καθιστά το λήμμα εγκυκλοπαιδικό. Trikos (συζήτηση) 13:16, 27 Μαΐου 2013 (UTC)
ΥΓ Μπορεί να θέλει λίγη μορφοποίηση... Trikos (συζήτηση) 13:17, 27 Μαΐου 2013 (UTC)
 ΣχόλιοΗ ένστασή μου - και θα συνεχίσω να την έχω-διατυπώνω - είναι ότι η συγκεκριμένη βράβευση προέρχεται από τον ΠΣΑΤ (Πανελλήνιος Σύνδεσμος Αθλητικών Συντακτών), δηλαδή ότι δεν προέρχεται από την ανώτατη διοικητική αρχή του ποδοσφαίρου... Συνεπώς τίθεται ένα ζήτημα κατά πόσο αυτά θα πρέπει να λαμβάνονται (και σε ποιο βαθμό) υπόψη... Παρομοίως, κάποιος θα μπορούσε να θέσει το ίδιο ζήτημα για τα fr:Trophées UNFP du football, τα οποία όμως έχουν τόσο εξελιχτεί που ξεφεύγουν, πλέον, από τα "συντεχνιακά" όρια της UNFP... Επίσης, να θέσω εδώ τον προβληματισμό μου για το γεγονός ότι κρίνεται εγκυκλοπαιδικός, από κάποιους, παίκτης ο οποίος έχει μεν βραβευτεί (ανεξάρτητα του τί είναι αυτή η βράβευση...), αλλά στην μέχρι τώρα καριέρα του έχει τον (μικρό) αριθμό συμμετοχών της τάξεως των 18 και κάποια φιλικά, τα οποία βεβαίως δεν μετράνε ως κανονικές συμμετοχές... Αυτό προς προβληματισμό... Και το λέω γιατί δεν είναι απίθανο σε 1-2 χρόνια, που θα ολοκληρωθεί το συμβόλαιό του με τον Ολυμπιακό, να βρεθεί να "βολοδέρνει" σε μικρομεσαίες ομάδες του πρωταθλήματος όπως συνέβη και με τόσες άλλες περιπτώσεις ποδοσφαιριστών (πρόσφατο παράδειγμα οι Έπσταϊν, Σοϊλέδης, Κατσικογιάννης και άλλοι νεαροί παίκτες για τους οποίους όταν ξεκίνησαν γράφονταν διθύραμβοι στα ελληνικά κ ερυθρόλευκα ΜΜΕ και τώρα τους... ψάχνουμε...) και να μείνουμε απλώς με ένα λήμμα ενός παίκτη ο οποίος πήρε ένα βραβείο στα 18 του και μετά... χάθηκε από την δημοσιότητα... Και μπορεί κάποιος να πει ότι το προηγούμενο είναι αυθαίρετο και προσωπική άποψη (κάτι που είναι... όσον αφορά το δεύτερο μόνο...) που διατυπώνω, όμως η προϊστορία είναι αδιάψευστος μάρτυρας των όσων αναφέρω και καλύτερη απόδειξη των γραφόμενών μου... --Montjoie-Saint-Denis !!! συζήτηση 14:01, 27 Μαΐου 2013 (UTC)
Η αλήθεια είναι ότι νόμιζα όλα τα βραβεία τα έδινε η ΕΠΟ. Επίσης ο μικρός αριθμός είναι ένα πρόβλημα. Τέλος πάντων. Αλλάζω τη ψήφο μου σε  Διαγραφή γιατί κατάλαβα ότι δεν είναι εγκυκλοπαιδικό (κυρίως με τα βραβεία, γιατί άλλο να σου δώσει η ΕΠΟ βραβείο και άλλο ο ΠΣΑΤ). Νομίζω όμως ότι πρέπει να έχουμε μεγάλη συμμετοχή από τα μέλη της επιχείρησης και όχι από 3 άτομα... Trikos (συζήτηση) 14:21, 27 Μαΐου 2013 (UTC)
 Σχόλιο Τα επιχειρήματα πολλές φορές μετρούν περισσότερο από ένα ξερό "διαγραφή" ή "διατήρηση"... Άλλωστε, το έχουμε ξαναπεί ότι μετράμε επιχειρήματα και όχι κουκιά σε αυτή την διαδικασία...  --Montjoie-Saint-Denis !!! συζήτηση 14:27, 27 Μαΐου 2013 (UTC)
Ο αθλητικός τύπος έχει δείξει ενδιαφέρον για τον αθλητή με δυο-τρία ρεπορτάζ αλλά μέχρι εκεί. Υπάρχει και το βραβείο από τον ΠΣΑΤ, αλλά δεν ανεξάρτητο. Τείνω προς διαγραφή. --C Messier 20:36, 17 Ιουλίου 2013 (UTC)
Έχει βραβευτεί από τον Πανελλήνιο Σύνδεσμο Αθλητικών Συντακτών. Γιατί δεν είναι ανεξάρτητη βράβευση;; Δεν είναι από τον Πανελλήνιος Σύνδεσμος Αμειβόμενων Ποδοσφαιριστών που βραβεύτηκε. Στην Ελλάδα πέρα από δύο θεσμούς-βραβεύσεις, δεν υπάρχουν άλλοι για το ποδόσφαιρο. Στην Κύπρο νομίζω έχουμε μόνο ένα. Από που αλλού πρέπει να περιμένουμε βράβευση κάποιου ποδοσφαιριστή; Ας ληφθεί και αυτό υπόψην Ο Γιαννιώτης στη Μίλαν;. Επίσης, γενικά αναφέρω, πρέπει να θυμόμαστε όλοι ότι η εγκυκλοπαιδικότητα δεν είναι προσωρινή. Δηλαδή, αν ένας ποδοσφαιριστής κριθεί εγκυκλοπαιδικός έστω και αν οι αναφορές στο πρόσωπο του είναι αυξημένες λόγω της παρουσίας τους σε μεγάλη ομάδα ή επειδή πήρε 2 βραβεία μια συγκεκριμένη χρονιά, δεν σημαίνει ότι χάνει την εγκυκλοπαιδικότητα του αν στη συνέχεια της καριέρας του αγωνίζεται μόνο σε μικρά σωματεία. Xaris333 (συζήτηση) 22:49, 17 Ιουλίου 2013 (UTC)
|}
Επαναφέρεται η πρόταση διαγραφής που είχε συζητηθεί πριν 2½ χρόνια. Γενικά, οι τερματοφύλακες είναι αδικημένοι από την άποψη ότι σε σχέση με τους υπόλοιπους ποδοσφαιριστές έχουν λιγότερες ευκαιρίες να αγωνιστούν και να γίνουν γνωστοί. Πόσο μάλλον να καθιερωθούν και άρα να καταστούν εγκυκλοπαιδικοί, ειδικά από τη νεαρή ηλικία των 22-23 (από την άλλη βέβαια, η καριέρα τους διαρκεί αρκετά περισσότερο των άλλων). Ίσως λοιπόν δεν πρέπει να κρίνονται με τα ίδια κριτήρια εγκυκλοπαιδικότητας που εφαρμόζονται για τους υπόλοιπους.
Στη δεδομένη όμως περίπτωση, από τη δημιουργία του λήμματος το 2013 ο Γιαννιώτης έχει πραγματοποιήσει 14 μόλις συμμετοχές πρωταθλήματος και αυτές πριν δύο χρόνια στη Β' Εθνική, ενώ πέρυσι και φέτος αγωνίστηκε από μία φορά στο κύπελλο. Επίσης, το τελευταίο αυτό διάστημα δεν θεωρείται 2ος, αλλά 3ος στη σειρά τερματοφύλακας. Και αν πέρυσι σε Ολυμπιακό και ΠΑΣ (πίσω από τους 27χρονο Βελλίδη και 26χρονο Σωτηρίου) ήταν αναμενόμενο, φέτος στον Πανιώνιο έχει να συναγωνιστεί με τον 25χρονο Παπαδόπουλο και τον μικρότερό του Διούδη. Ωστόσο, ακόμα να επιλεγεί ως αναπληρωματικός για το πρωτάθλημα.
Με άλλα λόγια, μπορεί ο Γιαννιώτης να καλύφθηκε από πηγές το μακρινό 2012, πόσο λογικό όμως είναι να διατηρείται λήμμα για κάποιον ποδοσφαιριστή που έχει να αγωνιστεί σε πρωτάθλημα ανεξαρτήτως κατηγορίας πάνω από 20 μήνες; Και βασικά, που στα τέλη του 2015 δεν έχει ακόμα πραγματοποιήσει ντεμπούτο στο ανώτατο επίπεδο της χώρας του παρότι διανύει τον 5ο χρόνο επαγγελματικής καριέρας; Ούτε καν ως αλλαγή. Στατιστικά, τρεις σύλλογοι Α' Εθνικής και 4-5 προπονητές σε 99 παιχνίδια πρωταθλήματος 3½ αγωνιστικών περιόδων, τον εμπιστεύτηκαν σε 11 μόνο περιπτώσεις (όλες πλην μίας στο β' μισό της χρονιάς) κι αυτές ως εναλλακτική λύση για τον πάγκο.
Σχετικά με το σκεπτικό που αναφέρεται στο κλείσιμο της προηγούμενης συζήτησης, ας λάβουμε υπόψη τα εξής:
* οι βραβεύσεις δεν αφορούσαν στον κορυφαίο ποδοσφαιριστή του Βορείου ομίλου της Γ' Εθνικής, αλλά στον νεαρότερο –ούτε καν πρωτοεμφανιζόμενο– που διακρίθηκε περισσότερο και στον καλύτερο τερματοφύλακα
* το transfermarkt.gr δεν του πιστώνει τους τίτλους του 2012-13, αλλά τους αντίστοιχους περυσινούς. Παράλειψη ή όχι, πρόκειται για εικονικές κατακτήσεις καθώς δεν αγωνίστηκε ούτε δευτερόλεπτο τόσο για το πρωτάθλημα, όσο και το κύπελλο. Είμαι σχεδόν βέβαιος ότι η Super League παρέχει μετάλλια στον πρωταθλητή σύλλογο για αποκλειστικά όσους παίκτες του αγωνίστηκαν και μάλιστα όχι περισσότερα από 25 (πιο παλιά 24). Στο δε κύπελλο είναι σίγουρο πως βραβεύονται μόνον οι 18 που δηλώνονται για τον τελικό (ακόμη κι εάν κάποιοι δεν μετείχαν καθόλου στη διοργάνωση). --Στέλιος Πετρουλάκης (συζήτηση) 05:52, 17 Δεκεμβρίου 2015 (UTC)
|}
thread_title: [[Ανδρέας Γιαννιώτης]]